钦定古今图书集成/明伦汇编/氏族典/第449卷 > 沈束
## 钦定古今图书集成/明伦汇编/氏族典/第449卷 > 沈束

按《万姓统谱》：“束字宗约，会稽人。嘉靖甲辰进士，任推
官，历给事中。上疏劾严相之奸，直总兵周尚文之功，
忤旨下诏狱。十五年，严相削籍，释为民。隆庆改元，起
复职，擢通政，咸辞不出。初，束无子，妻为娶一妾赴京，
值束被逮，不及见妻妾苦守十五年，躬绩纴以赡给。
虽屡遭危急，一不少懈，陈辞请代，死不悔，人咸谓一
门忠孝”云。